# Ainevaldkond „Matemaatika“

1. **Üldalused**

# Valdkonnapädevus

Matemaatikaõpetuse eesmärk põhikoolis on kujundada õpilastes eakohane matemaatikapädevus, mis tähendab matemaatika mõistete, seoste ja protseduuride tundmist, nende sisemise loogika mõistmist ning rakendamise oskust nii eluliste kui ka ainealaste probleemide lahendamisel, hõlmates ka matemaatika sotsiaalse, kultuurilise ja isikliku rolli mõistmist. Matemaatikaõpetusega taotletakse, et põhikooli lõpuks õppija:

1. suudab kasutada matemaatikale omast keelt, sümboleid, meetodeid ja vahendeid erinevates olukordades nii matemaatikas kui ka teistes õppeainetes ja eluvaldkondades;
2. oskab näha ja sõnastada matemaatiliselt lahenduvaid probleeme;
3. oskab leida sobivaid probleemide lahendamise strateegiaid, neid analüüsida, rakendada ja kontrollida tulemuse tõesust;
4. oskab loogiliselt arutleda, põhjendada ja tõestada ning selleks erinevaid esitusviise kasutada ja neist aru saada;
5. suudab mõista matemaatika sotsiaalset, kultuurilist ja personaalset tähendust.

# Ainevaldkonna õppeaine arvestuslik maht

Ainevaldkonna õppeaine on matemaatika, mille nädalatundide jaotumine kooliastmeti on järgmine:

|  |  |  |  |
| --- | --- | --- | --- |
| Õppeaine | I kooliaste | II kooliaste | III kooliaste |
| Matemaatika | 10 | 13 | 13 |

Õppeaine nädalatundide jagunemine kooliastmete sees klasside kaupa määratakse kindlaks kooli õppekavas sellise arvestusega, et kooliastmete lõpuks taotletavad õpitulemused, teadmised, oskused ja hoiakud oleksid saavutatavad.

# Ainevaldkonna kirjeldus

Matemaatikaõpetuse peamine eesmärk on matemaatikapädevuse kujundamine. Õppeprotsessi käigus omandatakse matemaatikale omane keel, sümbolid ja meetodid, mis loovad võimaluse:

1. kirjeldada seoseid matemaatiliselt;
2. koostada ja lahendada probleemülesandeid;
3. uurida ja rakendada erinevaid lahendusstrateegiaid;
4. analüüsida olemasolevat informatsiooni ja jõuda loogilise arutluse kaudu järeldusteni;
5. kasutada otstarbekalt info- ja kommunikatsioonitehnoloogia vahendeid;
6. hinnata oma arengut matemaatikateadmiste ja -oskuste omandamisel.

Põhikooli matemaatikaõpetuses rakendatakse nimetatud tegevusi järgmistes teemavaldkondades:

1. arvutamine;
2. mõõtmine;
3. geomeetria;
4. probleemide lahendamine;
5. andmed ja nende analüüsimine;
6. algebra.

Matemaatikaõpetus eristub oma hierarhilise iseloomu tõttu, kus hilisem õpitu toetub varasemale ja uute teadmiste omandamise edukus on tugevalt seotud eelnevate teadmistega. Seetõttu on

matemaatika õppeprotsessis oluline roll täpsusel, järjepidevusel ja aktiivsel mõttetööl kogu õppeaja vältel.

# Võimalusi valdkonnaüleseks lõiminguks, üldpädevuste arengu toetamiseks ja läbivate teemade käsitlemiseks

Matemaatika õppimise kaudu toetatakse õpilastes kõigi riikliku õppekava üldosas kirjeldatud üldpädevuste arengut.

Üldpädevuste saavutamist toetab valdkonnaüleselt õppeainete eesmärgipärane lõimimine teistesse valdkondadesse kuuluvate õppeainetega ning läbivate teemade õpilase jaoks tähenduslik käsitlemine. Selle tulemusel kujuneb õpilasel suutlikkus rakendada oma teadmisi ja oskusi erinevates olukordades, kujundada enda väärtushoiakuid ja -hinnanguid ning võimalus omandada ettekujutus ühiskonna kui terviku arengust.

Seejuures on väga oluline süsteemne ja järjepidev koostöö aineõpetajate vahel.

Üldpädevuste kujundamine ning läbivate teemade käsitlemise ja lõimingu korraldamise põhimõtted määratakse kooli õppekava üldosas ja rakendamine täpsustatakse valdkonnakavas.

# Õppe kavandamine ja korraldamine

Õppetegevus on õppijakeskne, toetab õpimotivatsiooni hoidmist ja õpilaste kujunemist aktiivseiks ja iseseisvaiks õppijaiks ning loovaiks ja kriitiliselt mõtlevaiks ühiskonnaliikmeiks, kes suudavad teha valikuid ja võtta vastutust oma õppimise eest.

Põhikoolis õppetegevust kavandades ja korraldades teevad õpetajad koostööd, seejuures:

1. lähtutakse õppekava alusväärtustest, üldpädevustest, valdkonnapädevusest, kooliastme lõpuks taotletavatest teadmistest, oskustest ja hoiakutest ning õpitulemustest ja kooli õppekavas sätestatud õppesisust, kooliastmete õppe ja kasvatuse rõhuasetustest ning lõimingust teiste õppeainete ja läbivate teemadega;
2. arvestatakse didaktika nüüdisaegsete käsitluste ja ainevaldkonnas toimunud arenguga, võetakse arvesse kohalikku eripära ning muutusi ühiskonnas;
3. taotletakse, et õpilase õpikoormus (sh kodutööde maht) on mõõdukas, jaotub õppeaasta ulatuses ühtlaselt ning jätab piisavalt aega puhkuseks ja huvitegevusteks;
4. arvestatakse õpilaste eelteadmisi, huvisid, individuaalseid eripärasid ja võimeid, kasutatakse diferentseeritud ja sobivat pingutust nõudvaid ülesandeid, mille sisu ja raskusaste toetavad individualiseeritud ja õpilasele tähenduslikku käsitlust, reageeritakse õpi- ja eluraskustele, pakutakse õpiabi ja tuge õpivalikutes;
5. võimaldatakse õpet nii individuaalselt kui ka koos teistega, kujundatakse õpiharjumusi ja

-oskusi, suunatakse tegema valikuid;

1. kaasatakse õpilasi õppetegevuste kavandamisse, võetakse aega eesmärkide ja taotletavate õpitulemuste saavutamise viiside ja hindamiskriteeriumide läbiarutamiseks ning refleksiooniks;
2. rakendatakse uurivat õpet ja kasutatakse mitmekesiseid ja kombineeritud õppemeetodeid ning aktiivsust, loovust, koostööd ja tagasisidet soodustavaid õppetegevusi, laiendatakse õpilaste teadmisi, arendatakse oskusi ja kujundatakse hoiakuid;
3. pööratakse tähelepanu õpitavast arusaamisele ning õpilaste loogilise ja loova mõtlemise arendamisele;
4. rakendatakse ja kasutatakse info- ja kommunikatsioonitehnoloogiatel põhinevaid õpikeskkondi, õppematerjale ja -vahendeid;
5. võimaldatakse siduda õpet koolivälise eluga, et kogu ainekäsitlus oleks võimalikult elulähedane, õpilasele eakohane ja tähenduslik;
6. planeeritakse õppetöösse käelisi tegevusi, mis toetavad õpitava paremat mõistmist;
7. tagatakse õppetöö tulemuslikkus õpitu kinnistamise ja kordamise abil.

Lisaks on oluline eristada üksik- ja üldoskusi ning mõlemaid õpilastes arendada.

# Hindamine

Hindamine on õppeprotsessi osa, mille kaudu toetatakse õpilase õppimist ja arengut. Hindamisel saadakse ülevaade õpitulemuste saavutatusest ja õpilase individuaalsest arengust ning toetatakse selle kaudu õpilase kujunemist positiivse minapildi ja adekvaatse enesehinnanguga ennastjuhtivaks õppijaks. Hindamise tulemusena/abil saab õppija tagasisidet oma edenemise kohta õppimisel, tundma õppida oma nõrku ja tugevaid külgi, et teha hiljem tarku otsuseid, kuhu oma jõupingutused suunata ja milliseid õpistrateegiaid valida. Õpetaja saab teavet oma õpetamise tulemuslikkuse kohta ning sisendit nii õppetegevuse kui ka iseenda pädevuste arendamiseks.

Hindamise alus on valdkonna ainekavades kirjeldatud õpitulemused kooliastmete kaupa. Hindamisega toetatakse kooliastme lõpuks taotletavate teadmiste ja oskuste omandamist, hoiakute kujunemist ning valdkonnapädevuse saavutamist. Ainealaste teadmiste ja oskuste kõrval antakse tagasisidet ka üldpädevuste arengu ning väärtushoiakute ja -hinnangute kujunemise kohta. Hoiakute kujunemisele antakse tagasisidet suunavate ja toetavate sõnaliste hinnangute abil.

Selleks rakendatakse nii diagnostilist, kujundavat kui ka kokkuvõtvat hindamist, mida esitatakse nii sõnaliste ja kirjalike hinnangute kui ka numbriliste hinnetena.

Diagnostilise hindamise käigus selgitatakse välja õpilaste eelteadmiste ja oskuste tase, ainealased väärarusaamad ja spetsiifilised õpiraskused, et kavandada järgnevat õppimist ja õpetamist.

Õppeprotsessi käigus rakendatakse kujundavat hindamist, kus õpilane saab suulist ja kirjalikku tagasisidet oma õpitulemuste saavutamise taseme ning tugevate külgede ja arenguvõimaluste kohta.

Kokkuvõttev hindamine toimub üldjuhul õppeperioodi või mahuka õppeteema lõpul, et kontrollida nii õppetöös püstitatud eesmärkide saavutamist kui ka riikliku õppekavaga sätestatud õpitulemuste saavutatust. Teema kokkuvõttev hinne võib kujuneda õppeperioodi jooksul toimunud hindamise tulemusena, seejuures arvestatakse, et hinnetel võib sõltuvalt töö mahust olla erinev kaal.

Alates esimesest kooliastmest kaasatakse õpilane hindamisprotsessi nii oma töö hindamisel kui ka kaasõpilaste tagasisidestamisel. Õpilasele on õppeprotsessi alguses teada, mida ja millal hinnatakse, milliseid hindamisvahendeid kasutatakse ning millised on hindamise kriteeriumid. Õpilast suunatakse õppeprotsessi käigus oma õppimist ja püstitatud eesmärkide saavutamist analüüsima ja reflekteerima.

Kirjalikke ülesandeid hinnates arvestatakse eelkõige töö sisu, kuid pööratakse tähelepanu ka õpilase keelekasutusele, sh erialaste terminite õigele kasutusele ja õigekirjale, mis üldjuhul ei mõjuta tööle antavat hinnangut.

Erineva keerukusastmega teadmiste, oskuste ja hoiakute hindamise võimaldamiseks kasutatakse mitmekesiseid hindamisviise ja -vorme, et veenduda õpitulemuste saavutamises. Selleks et paremini aru saada õpilastel tekkinud raskustest, õpilünkadest või lahendusideedest, saab hindamismeetodina kasutada näiteks tagasiside testi nii paberil kui ka virtuaalses keskkonnas, kontrolltööd, intervjuud, diagnostilist testi, päevikupidamist, õpilaste kirjutist, valjusti mõtlemist (läbirääkimine), ülesannete lahenduste esitlust jmt.

Hindamisvahendi ja -viisi valik sõltub püstitatud õppe-eesmärkidest ja eeldatavast õpitulemusest.

Õpet kavandades ning sellest tulenevalt ka hinnates võetakse aluseks tunnetuslikud protsessid:

1. faktide, protseduuride ja mõistete teadmist (meenutamine, äratundmine, info leidmine, arvutamine, mõõtmine, klassifitseerimine/järjestamine jmt);
2. teadmiste rakendamise oskust (meetodite valimine, matemaatilise info eri viisidel esitamine, modelleerimine, rutiinsete ülesannete lahendamine jmt);
3. arutlemisoskust (põhjendamine, analüüs, süntees, üldistamine, tulemuste hindamine jmt).

Hindamisel lähtutakse vastavatest põhikooli riikliku õppekava üldosa sätetest, hindamise nõuded ja korraldus, sh mittenumbrilise hindamise kasutamine ja mujal õpitu arvestamine täpsustatakse kooli õppekavas.

# Õppekeskkond

Õpilast toetava õppekeskkonna kujundamise aluseks on õppekava üldosas sätestatud sotsiaalse, vaimse ja füüsilise õppekeskkonna kujundamise põhimõtted.

Matemaatika õpetamisel luuakse õpilastele õppimist väärtustav keskkond, et tekiks positiivne suhtumine õppimisse. Õpilastele tagatakse jõukohased ülesanded ja eduvõimalus.

Õppekeskkond luuakse selline, kus iga õpilane saaks maksimaalselt areneda, arvestades tema individuaalsust ja potentsiaali, oskusi ja huve. Vaimselt ja emotsionaalselt toetavale õppekeskkonnale on omane:

1. vastastikune lugupidamine, üksteise aktsepteerimine ja abivalmidus;
2. ühised selged eesmärgid, kus nii õpetaja kui ka õpilased teavad, miks ning millisel eesmärgil midagi tehakse, ja on huvitatud nende eesmärkide saavutamisest;
3. toetav õhkkond, kus nii õpetajal kui ka õpilastel on lubatud katsetada, eksida ja oma vigu tunnistada; tunnustatakse ideede ja arvamuste paljususe eest;
4. jagatud vastutus, st õpetaja vastutab keskkonna ja õpitingimuste loomise eest ja õpilased õppimise eest.

Õpilastes arendatakse uskumust, et oma võimekuse arendamiseks tuleb pingutada ning ebaõnnestumise korral peab rohkem harjutama või kasutama teistsuguseid strateegiaid.

Oluline on suunata õpilasi mõtlema teadmiste suhtelisuse üle, et õpilased teadvustaksid õppimist kui teadmiste konstrueerimist, mitte kui faktide päheõppimist.

Matemaatikaõpet võib lisaks kooliruumidele korraldada ka mujal (nt kooliõues, looduses, muuseumides, teaduskeskustes, keskkonnahariduskeskustes, ettevõtetes, asutustes ja virtuaalses õppekeskkonnas).

Matemaatikaõppeks tagab kool järgmised vahendid:

* 1. tahvlile joonestamise vahendid;
	2. taskuarvutite komplekt;
	3. ruumiliste kujundite komplekt;
	4. esitlustehnika;
	5. internetiühendusega arvutid, kus on võimalik kasutada tabelarvutus- ja geomeetriaprogramme ning erinevaid tagasiside ja testi keskkondi.

# Ainekavad

* 1. **Matemaatika**

# Õppeaine kirjeldus

Õppeaine kirjeldus lähtub ainevaldkonna kirjeldusest.

# Kooliastme lõpuks taotletavad teadmised, oskused ja hoiakud

|  |  |  |
| --- | --- | --- |
| **I kooliaste** | **II kooliaste** | **III kooliaste** |
| I kooliastme lõpetaja:1. märkab ja mõistab matemaatikaga seonduvat ümbritsevas elus ning kirjeldab seda arvude või

geomeetriliste kujundite abil;1. loeb ja mõistab eakohast matemaatilist teksti;
2. loeb, mõistab ja selgitab matemaatiliselt esitatud probleeme;
 | II kooliastme lõpetaja:1. esitab matemaatilist infot erinevatel viisidel (sh üleminek ühelt esitusviisilt teisele);
2. kasutab õppeprotsessis otstarbekalt info- ja kommunikatsioonitehnoloogia vahendeid, sh sisestab

matemaatilisi sümboleid ja tehteid;1. loeb, mõistab ja selgitab
 | III kooliastme lõpetaja:1. loeb, esitab ja analüüsib informatsiooni tekstist, graafikult, tabelist, diagrammilt, jooniselt ja valemist;
2. kasutab iseseisvalt matemaatikat õppides otstarbekaid info- ja

kommunikatsioonitehno- loogia vahendeid, sh sisestab |

|  |  |  |
| --- | --- | --- |
| 1. püstitab ülesande lahendamiseks vajalikud küsimused;
2. sõnastab matemaatiliselt lahenduvaid lihtsamaid eakohaseid probleeme;
3. lahendab iseseisvalt

tekstülesandeid ja hindab saadud tulemuse reaalsust;1. saab aru õpitud mõistetest ja reeglitest ning oskab neid rakendada;
2. selgitab ja põhjendab arvutamiskäike;
3. mõistab matemaatika olulisust ja tunneb vajadust ning huvi matemaatikateadmisi omandada;
4. kasutab õppeprotsessis otstarbekalt õpetaja juhendamisel info- ja kommunikatsioonitehno- loogia vahendeid.
 | eakohast matemaatilist teksti;1. loeb, mõistab ja selgitab matemaatiliselt esitatud probleeme;
2. sõnastab matemaatiliselt lahenduvaid probleeme;
3. tunneb probleemülesande lahendamise üldist skeemi ja

erinevaid lahendusstrateegiaid;1. teab, et ülesannetel võib olla erinevaid lahendusteid;
2. põhjendab oma mõttekäike ja kontrollib nende õigsust;
3. liigitab objekte ja nähtusi ning analüüsib ja kirjeldab neid mitme tunnuse järgi;
4. on teadlik õppija, kes kasutab enda jaoks sobivaid õppemeetodeid ja hindab oma arengut matemaatiliste teadmiste ja oskuste omandamisel.
 | matemaatilisi sümboleid ja tehteid;1. loeb, mõistab, selgitab ja üldistab eakohast matemaatilist teksti;
2. esitab erinevate eluvaldkondade probleeme matemaatiliselt;
3. koostab ja lahendab mitmetehtelisi probleemülesandeid;
4. mõistab ja kasutab erinevaid probleemide lahendamise strateegiaid ning oskab analüüsida nende erinevusi;
5. koostab erinevate eluvaldkondade probleemide lahendamiseks sobivaid matemaatilisi mudeleid,

lahendab neid ja üldistab saadud tulemusi;1. mõistab matemaatiliste mõistete ja seoste vahelist süsteemsust;
2. analüüsib olemasolevaid fakte ja jõuab loogilise arutluse kaudu järeldusteni, püstitab hüpoteese ja kontrollib neid;
3. on teadlik õppija, kes hindab oma arengut matemaatikaliste teadmiste ja oskuste omandamisel, tahab oma matemaatilist mõtlemist arendada ning mõistab oma matemaatikateadmiste väärtust edasist tegevust kavandades.
 |

* + 1. **Õpitulemused I kooliaste Arvutamine**
1. kooliastme lõpetaja:
2. leiab arvu loendamise tulemusena ja kirjutab selle numbrite abil;
3. loeb ja kirjutab naturaalarve 0–10 000;
4. loeb ja kirjutab järgarve;
5. teab nelja aritmeetilise tehte liikmete ja tulemuste nimetusi;
6. järjestab ja võrdleb naturaalarve 0–10 000;
7. esitab arvu üheliste, kümneliste, sajaliste ja tuhandeliste summana;
8. liidab ja lahutab peast arve 100 piires, kirjalikult 10 000 piires;
9. valdab korrutustabelit (korrutab ja jagab peast ühekohalise arvuga 100 piires);
10. määrab õige tehete järjekorra avaldises (sulud, korrutamine/jagamine, liitmine/lahutamine); 10) leiab 1/2, 1/3, 1/4 ja 1/5 arvust;
11. leiab võrdustes tähe arvväärtuse proovimise teel;
12. selgitab korrutamist liitmise kaudu ja jagamist kui korrutamise pöördtehet;
13. selgitab murdude 1/2, 1/3, 1/4 ja 1/5 tähendust osana kujundist ja osana hulgast.

# Mõõtmine

I kooliastme lõpetaja:

1. kirjeldab mõõtühikute suurust endale tuttavate suuruste kaudu;
2. hindab enda ümbruses suurusi ja oskab neid arvestada;
3. tunneb kella ja kalendrit ning seostab neid teadmisi oma elu tegevuste ja sündmustega;
4. mõistab, mida esitatud mõõtarv reaalselt tähendab;
5. teisendab pikkus-, massi- ja ajaühikutega (valdavalt ainult naaberühikuid);
6. mõõdab lõigu pikkuse ja joonestab etteantud pikkusega lõigu;
7. mõõdab hulknurga külgede pikkused ja arvutab ümbermõõdu;
8. arvutab murdjoone pikkuse;
9. kasutab mõõtes sobivaid mõõtühikuid;
10. liidab ja lahutab nimega arve;
11. selgitab hulknurga ümbermõõdu mõiste tähendust.

# Geomeetrilised kujundid

I kooliastme lõpetaja:

1. leiab ümbritsevast õppetundides käsitletud tasandilisi ja ruumilisi kujundeid;
2. kasutab asjakohast keelt ümbruses esinevate ruumiliste vormide kirjeldamiseks;
3. eristab lihtsamaid geomeetrilisi kujundeid (punkt, sirg-, kõver- ja murdjoon, lõik, ring, hulknurk, kolmnurk, nelinurk, ruut, ristkülik, kera, kuup, risttahukas, püramiid, silinder, koonus) ja nende põhilisi elemente;
4. rühmitab geomeetrilisi kujundeid nende ühiste tunnuste alusel;
5. joonestab ristküliku ja ruudu;
6. joonestab võrdkülgse kolmnurga, ringjoone.

# Probleemide lahendamine

I kooliastme lõpetaja:

1. modelleerib õpetaja abiga tekstülesande sisu, selgitades selle abil tekstis antud seoseid (joonis, skeem, läbimängimine jt) ;
2. sõnastab kahetehtelise tekstülesande lahendamiseks vajalikud küsimused;
3. koostab erinevat liiki ühetehtelisi tekstülesandeid (näiteks ühendamine liitmisel ja korrutamisel, osa eraldamine lahutamisel, mahutamine jagamise teel, suuruste muutumine ja võrdlemine);
4. analüüsib ja lahendab iseseisvalt eri tüüpi ühe- ja kahetehtelisi tekstülesandeid;
5. hindab õpetaja abiga ülesande lahendamisel saadud tulemuse reaalsust;
6. rakendab omandatud teadmisi ja oskusi uute tundmatute probleemülesannete lahendamisel;
7. valib endale õpetaja suunamisel võimetekohase probleemi ja lahendab selle;
8. hindab oma arengut matemaatiliste teadmiste ja oskuste omandamisel.

# kooliaste Arvutamine

II kooliastme lõpetaja:

1. loeb ja kirjutab naturaalarve (kuni miljardini), täisarve ning positiivseid ratsionaalarve (kuni kolm komakohta; harilikud murrud kuni nimetajaga 1000);
2. kirjutab naturaalarve järkarvude summana;
3. ümardab arvu etteantud järguni;
4. järjestab ja võrdleb naturaalarve (kuni miljonini), täisarve ning positiivseid ratsionaalarve (kuni kolme komakohaga kümnendmurde; harilikke murde, mille ühine nimetaja on kuni 100);
5. teab hariliku ja kümnendmurru mõisteid ning kujutab murdarve arvkiirel;
6. kujutab joonisel harilikku murdu osana tervikust;
7. teisendab hariliku murru kümnendmurruks, lõpliku kümnendmurru harilikuks murruks ning leiab hariliku murru kümnendlähendi;
8. arvutab peast (liitmine ja lahutamine 1000 piires, korrutamine ja jagamine 100 piires) ja kirjalikult (liitmine ja lahutamine 10 000 piires, korrutamine ja jagamine 1000 piires) täisarvude ning positiivsete ratsionaalarvudega (sealhulgas harilike murdudega, mille vähim ühine nimetaja on kuni 100);
9. tunneb tehete omadusi ning tehete liikmete ja tulemuste seoseid;
10. rakendab tehete järjekorda;
11. eristab paaris- ja paarituid arve;
12. eristab alg- ja kordarve nende omaduste põhjal;
13. kasutab mõisteid *kordne* ja *tegur* (nt tehes tehteid harilike murdudega, lahendades jaguvuse ülesandeid);
14. sõnastab ja kasutab jaguvustunnuseid (2-, 3-, 5- ja 10-ga);
15. leiab arvu ruudu, kuubi, vastandarvu, pöördarvu ja absoluutväärtuse.

# Andmed

II kooliastme lõpetaja:

1. selgitab protsendi mõistet;
2. leiab osa tervikust;
3. teab joon-, tulp- ja sektordiagrammi ning loeb neilt andmeid;
4. illustreerib joonestusvahendite ja IKT-vahendite abil arvandmestikku joon-, tulp- ja sektordiagrammiga;
5. joonistab ja loeb temperatuuri ning liikumise graafikut;
6. kasutab andmete kogumiseks erinevaid meetodeid (mõõtmine, küsimustik);
7. kogub lihtsa andmestiku, koostab sagedustabeli ning arvutab aritmeetilise keskmise;
8. analüüsib, milliseid andmeid esitada tabelina, milliseid joon-, tulp- või sektordiagrammina, põhjendab valikut.

# Algebra

II kooliastme lõpetaja:

1. selgitab mõisteid avaldis, arvavaldis, tähtavaldis, võrdus, võrrand, valem;
2. avaldab ühetehtelisest valemist tundmatu;
3. leiab antud arvude seast võrrandi lahendi, lahendab lihtsamaid võrrandeid;
4. selgitab arvutamisseaduste ülekandmist algebrasse;
5. lihtsustab ühe muutujaga avaldisi ning arvutab tähtavaldise väärtuse;

# Geomeetrilised kujundid ja mõõtmine

II kooliastme lõpetaja:

1. mõistab ja selgitab mõõtühikutevahelisi seoseid;
2. teab ning teisendab pikkus-, pindala-, ruumala- ja ajaühikuid;
3. joonestab ning tähistab punkti, sirge, kiire, lõigu, murdjoone; ristuvad, lõikuvad ja paralleelsed sirged; ruudu, ristküliku, kolmnurga, ringi nii joonestusvahendite abil kui ka kasutades interaktiivset geomeetriaprogrammi;
4. joonestab, liigitab ja mõõdab nurki (täisnurk, teravnurk, nürinurk, sirgnurk, kõrvunurgad, tippnurgad);
5. joonestab joonestusvahendite ja IKT-vahendite abil lõigu keskristsirge, nurgapoolitaja ning sirge suhtes sümmeetrilisi kujundeid;
6. teab plaanimõõdu tähendust ja kasutab seda ülesandeid lahendades;
7. mõistab ja selgitab pindala ja ruumala mõistete tähendust;
8. arvutab, mõistab ja selgitab kuubi ning risttahuka pindala ja ruumala;
9. selgitab 𝛑 (Pii) tähendust ja seost ringjoone pikkusega;
10. arvutab ringjoone pikkuse ja ringi pindala;
11. joonestab kolmnurga kõrgused ning arvutab kolmnurga pindala;
12. rakendab ülesandeid lahendades kolmnurga sisenurkade summat;
13. põhjendab, kas kolmnurgad on võrdsed või ei ole kolmnurkade võrdsuse tunnuste abil;
14. liigitab kolmnurki külgede ja nurkade järgi;
15. toob näiteid õpitud geomeetriliste kujundite ning sümmeetria kohta arhitektuurist ja kujutavast kunstist, kasutades IKT võimalusi (näiteks internetiotsing, pildistamine, mobiilirakendused);
16. joonestab koordinaatteljestiku, märgib sinna punkti etteantud koordinaatide järgi, loeb teljestikus asuva punkti koordinaate.

# Probleemide lahendamine

1. kooliastme lõpetaja:
2. nimetab probleemide lahendamise skeemi (nt Pólya vmt) etappe ja kasutab probleemide lahendamise skeemi ülesande lahendamiseks;
3. valib endale sobiva lahendusstrateegia (visandamine, visualiseerimine, andmete korrastamine);
4. valib endale sobiva lahendustee ja hindab kriitiliselt saadud tulemust;
5. kontrollib ja hindab oma lahenduskäikude tulemust;
6. rakendab omandatud teadmisi ja oskusi uute tundmatute probleemülesannete lahendamisel;
7. lahendab mitmetehtelisi tekstülesandeid;
8. koostab mitmetehtelisi tekstülesandeid;
9. kasutab matemaatika õppimisel erinevaid õpistrateegiaid (sh kordamine, märkmete tegemine, analoogiate loomine, üldistamine);
10. hindab oma arengut matemaatiliste teadmiste ja oskuste omandamisel.

# kooliaste Arvutamine

III kooliastme lõpetaja:

1. liidab, lahutab, korrutab, jagab ja astendab naturaalarvulise astendajaga ratsionaalarve peast, kirjalikult ja taskuarvutiga ning rakendab tehete järjekorda;
2. ümardab ratsionaalarve etteantud järguni;
3. selgitab naturaalarvulise astendajaga astendamise tähendust;
4. põhjendab ja kasutab astendamisreegleid;
5. selgitab arvu ruutjuure tähendust;
6. leiab peast või taskuarvutil ruutjuure;
7. arvutab arvu 10 negatiivse täisarvulise astendajaga astme väärtuse;
8. kirjutab suuri ja väikseid arve standardkujul;
9. selgitab protsendi, promilli ja protsendipunkti mõiste tähendust;
10. teisendab protsendi kümnendmurruks ja harilikuks murruks ning vastupidi;
11. lahendab protsentarvutuse tüüpülesandeid (osa leidmine, terviku leidmine, osamäära leidmine, suuruse muutumine);
12. kasutab protsentarvutusel erinevaid lahendusmeetodeid (ühikumeetod, võrre, skeem, algoritm).

# Andmed

III kooliastme lõpetaja:

1. moodustab reaalsetest andmetest sageduste ja suhteliste sageduste tabeli;
2. iseloomustab andmestikku aritmeetilise keskmise, mediaani, moodi, miinimumi, maksimumi ja ulatuse järgi;
3. väljendab protsentides esitatud informatsiooni visuaalselt (graafikud, diagrammid) ja vastupidi;
4. kasutab tabelarvutusprogrammi andmete esitamiseks, töötlemiseks ja tulemuste tõlgendamiseks;
5. illustreerib IKT-vahendite abil andmeid tulp-, sektor-, joon- ja punktdiagrammiga;
6. loeb, mõistab ja selgitab andmeid tabelist, tulp-, sektor-, joon- ja punktdiagrammilt;
7. teab andmete liike ja andmete kogumise erinevaid meetodeid (mõõtmine, küsimustik);
8. selgitab oma arvutamis- ja andmealaste teadmiste elulisi rakendusvõimalusi.

# Algebra

III kooliastme lõpetaja:

1. korrastab üks- ja hulkliikmeid, liidab, lahutab ning korrutab üks- ja hulkliikmeid ning jagab üksliikmeid ja hulkliiget üksliikmega;
2. tegurdab hulkliikmeid (toob teguri sulgude ette, kasutab ja põhjendab ruutude vahe, summa ruudu ja vahe ruudu abivalemeid, tegurdab ruutkolmliiget);
3. lihtsustab kuni kolmetehtelisi täisavaldisi;
4. üldistab harilike murdude arvutusreeglid algebralistele murdudele;
5. taandab ja laiendab algebralist murdu ning liidab, lahutab, korrutab ja jagab kaht algebralist murdu;
6. lihtsustab kahetehtelisi ratsionaalavaldisi;
7. nimetab võrrandi põhiomadusi;
8. selgitab eluliste näidete põhjal võrdelise, lineaarse ja pöördvõrdelise sõltuvuse tähendust;
9. mõistab ja tunneb ära võrdelise ja pöördvõrdelise seose (nt liikumisel teepikkus, aeg, kiirus);
10. lahendab lineaar- ja võrdekujulisi võrrandeid ning lineaarvõrrandisüsteeme kasutades võrrandi põhiomadusi (sh graafiliselt ning arvutiprogrammide abil);
11. lahendab täielikke ja mittetäielikke ruutvõrrandeid;
12. koostab ja lahendab tekstülesandeid, mis lahenduvad võrrandi või võrrandisüsteemi abil (sh võrdelise jaotamise ülesandeid);
13. selgitab ruutfunktsiooni nullkohtade ja haripunkti tähendust ja omavahelist seost, leiab need valemist ning jooniselt;
14. joonestab etteantud funktsiooni graafiku (sirge, hüperbooli, parabooli) (nii käsitsi kui ka arvutiprogrammiga) ning loeb graafikult funktsiooni ja argumendi väärtusi;
15. selgitab arvutiga tehtud dünaamilisi jooniseid kasutades funktsiooni graafiku asendi ja kuju sõltuvust funktsiooni avaldises olevatest kordajatest (ruutfunktsiooni korral ainult ruutliikme kordajast ja vabaliikmest).

# Geomeetria

III kooliastme lõpetaja:

1. joonestab ja konstrueerib (käsitsi ja arvutiga) tasandilisi kujundeid (korrapärane hulknurk, kolmnurk, rööpkülik, trapets, ring) etteantud elementide järgi korrapärase hulknurga ja kolmnurga sise-ja ümberringjoone;
2. visandab ruumilisi kujundeid (püstprisma, püramiid, silinder, koonus, kera);
3. selgitab ja rakendab Pythagorase teoreemi;
4. leiab täisnurkse kolmnurga joonelemendid (sh kasutades trigonomeetrilisi seoseid);
5. lahendab geomeetrilise sisuga probleemülesandeid (sh kasutades korrapärase hulknurga omadusi, Thalese teoreemi);
6. kasutab probleemülesannete lahendamiseks hulknurkade sarnasust (nt maa-alade plaanistamine);
7. arvutab tasandiliste kujundite (korrapärane hulknurk, kolmnurk, rööpkülik, romb, trapets, ring) joonelemendid, ümbermõõdu, pindala;
8. arvutab ruumiliste kujundite (püstprisma, püramiid, silinder, koonus, kera) joonelemendid, pindala ja ruumala;
9. teab kolmnurga ja trapetsi kesklõigu mõistet ning nende omadusi;
10. teab kesk- ja piirdenurga mõisteid ning nendevahelist seost;
11. teab ringjoone puutuja mõistet ja omadust;
12. teab põik- ja lähisnurkade mõisteid ja nende nurkade seoseid paralleelsete sirgete korral;
13. kirjeldab kujundite omadusi ning klassifitseerib kujundeid ühiste omaduste põhjal;
14. põhjendab ja kasutab sirgete paralleelsuse tunnuseid;
15. kasutab IKT-vahendeid geomeetriliste seaduspärasuste avastamiseks või kontrollimiseks;
16. selgitab oma algebra- ja geomeetriateadmiste elulisi rakendusvõimalusi.

# Probleemide lahendamine

III kooliastme lõpetaja:

1. otsib, loeb ja mõistab iseseisvalt õppematerjalides olevaid tekste;
2. leiab elulise (nt finantsvaldkonna) probleemi väljendamiseks sobiva matemaatilise mudeli, koostab võrrandi või võrrandisüsteemi;
3. koostab eakohaseid ning elulisi probleemülesandeid;
4. rakendab uurimuslikku meetodit matemaatika abil probleemide lahendamiseks;
5. kasutab protsentarvutust otsuse tegemiseks ja põhjendamiseks (nt laen, hoius, intress, maksud, investeerimine);
6. kasutab (igapäevaelu) ülesannete lahendamisel otstarbekat osamäära esitusviisi (protsent, harilik murd, kümnendmurd);
7. selgitab protsentarvutuse elulisi kasutusvõimalusi ning absoluut- ja/või suhtarvude sobivust informatsiooni;
8. selgitab tõenäosuse tähendust, arvutab elulistel juhtudel sündmuse tõenäosuse (sh mündivise, täringu veeretamine, kaardimäng, loosimine);
9. eristab hüpoteesi, eeldust, väidet ja tõestust, selgitab mõne teoreemi tõestuskäiku, vajaduse korral tuletab lihtsamaid valemeid;
10. sõnastab oma tõlgendusi ja põhjendusi;
11. reflekteerib oma tegevusi matemaatika õppijana.